CELEX: 32006R1016
Language: lv
Date: 2006-07-04 00:00:00
Title: Komisijas Regula (EK) Nr. 1016/2006 ( 2006. gada 4. jūlijs ), ar kuru groza Regulu (EK) Nr. 1615/2001, ar ko nosaka tirdzniecības standartu melonēm

5.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 183/9
            
         
      KOMISIJAS REGULA (EK) Nr. 1016/2006
   (2006. gada 4. jūlijs),
   ar kuru groza Regulu (EK) Nr. 1615/2001, ar ko nosaka tirdzniecības standartu melonēm
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1), un jo īpaši tās 2. panta 2. punktu,
   tā kā:
   
               (1)
            
            
               Komisijas Regula (EK) Nr. 1615/2001 (2) ir noteikusi meloņu tirdzniecības standartu, īpaši attiecībā uz marķējumu.
            
         
               (2)
            
            
               Skaidrības labad un lai nodrošinātu pārredzamību starptautiskā līmenī, jāņem vērā FFV-23 standartu par meloņu tirdzniecību un tirgus kvalitātes kontroli jaunākie grozījumi, kurus veikusi Apvienoto Nāciju Organizācijas Eiropas Ekonomikas komisijas (ANO/EEK) darba grupa ātri bojājošos produktu pārstrādes standartizācijai un kvalitātes uzlabošanai.
            
         
               (3)
            
            
               Melones identificē un pārdod, pamatojoties uz to tirdzniecības tipu. Galvenie tirdzniecības tipi ir uzskaitīti Ekonomiskās sadarbības un attīstības organizācijas (ESAO) publicētā brošūrā, kurā sastādīts meloņu galveno tirdzniecības tipu saraksts ar piezīmēm un ilustrācijām. Šīs brošūras mērķis ir atvieglot spēkā esošo standartu vienotu interpretāciju, un jo īpaši ANO/EEK standarta FFV-23, uz kura balstās Regula (EK) Nr. 1615/2001, vienotu interpretāciju.
            
         
               (4)
            
            
               Tādēļ attiecīgi jāgroza Regula (EK) Nr. 1615/2001.
            
         
               (5)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1615/2001 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 4. jūlijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 214, 8.8.2001., 21. lpp. Regulā jaunākie grozījumi izdarīti ar Regulu (EK) Nr. 907/2004 (OV L 163, 30.4.2004., 50. lpp.).
   
      PIELIKUMS
      Regulas (EK) Nr. 1615/2001 pielikuma VI.B punkta (Noteikumi par marķējumu – Produkcijas veids) otro ievilkumu aizstāj ar šādu:
      
                  “—
               
               
                  Tirdzniecības tipa nosaukums (1)
                  
               
            
                  —
               
               
                  Šķirnes nosaukums (nav obligāts)
               
            
         (1)  Galvenie tirdzniecības tipi ir noteikti ESAO shēmas par starptautisko standartu piemērošanu augļiem un dārzeņiem publikācijā “Commercial types of melons/Les types commerciaux de melons, OECD, 2006”, kas ir pieejama http://www.oecdbookshop.org”